**RAKVERE KUNGLA LASTEAED**

**TERK TÖÖRÜHMA KOOSOLEKU PROTOKOLL**

Rakvere 30.10.2023 nr 3

Algus kell 13.30, lõpp kell 14.30

Juhatas: Marika Kundla

Protokollis: Maili Metsalu

Osalesid: Marika Kundla, Terje Makarova, Liidia Bobkova, Svetlana Prohorova, Mirje Vilt, Elina Koppel, Astrid Vellak, Helgi Lõhmusmägi, Airi Tõnn, Thea Liiva, Maili Metsalu, Marika Kallas, Riina Remmelgas

Puudusid: Kätlin Kruve, Gea Reitel,. Ave Joselin-Aaver, Alla Puhilas.

PÄEVAKORD:

1. Tulevastest üritustest
2. Vabatahtliku töö võimalus ja koostöö Sõbralt Sõbrale poega
3. Uue TERK töörühma koosoleku toimumise kokkuleppimine

Vastavalt päevakorrapunkti numbrile:

1. Läbiviidud üritustest, tulevastest üritustest

Marika Kundla tuletas meelde, milliseid sorteerimisjaamu on vaja ja kuhu need oleks kõige otstarbekam paigutada.

 Svetlana Prohorova: 2 eraldi biojäätmete kasti hoovi, kus lapsed neid kasutada saavad. Olmejäätmed jäävad endised- sildid peale. Pakendijäätmed paneme parkla juurde.

Terje Makarova: 3 riiulit raamatukogus vahendite ja mänguasjade ühiseks kasutamiseks on valmis.

Rohenurga koostaja Riina Remmelgas soovib rühmadelt iga RK teema kohta pilte, et nendest kollaažina seinale panna. Teavitusplakat „ Pane lasteaias telefon ära!“ võiks olla juba nähtaval väravast sisse astudes. Ka panna need rühmadesse ja koridori seintele.

Terje Makarova teatas, et vaimse tervise päeva puhul korraldatud vaikuse rännakul osales kokku 7 inimest. Lastele korraldatud üritus ei õnnestunud.

Ettepanek: Järgmisel õppeaastal teatada varakult ette- nt. ühe kuu vältel igal esmaspäeval. Airi Tõnn tegi ettepaneku, et õpetajad tooksid ja tutvustaksid oma erinevaid materjale teistele. Ka võiks näiteks kahe nädala jooksul või iga päev alustada hommikuringe joogaharjutustega.

Liidia Bobkova tegi ettepaneku pakkuda meie õunaaeda kevadel õunapuude õitsemise ajal fotograafidele pildistamiseks.

Marika kutsus osalema RK koolitustel, mis on Eliisis üles pandud.

5.detsembril on vabatahtlikkuse päev, annetuste kogumine. Kas teha ühiselt lasteaiaga või teeb iga rühm eraldi?

Riina Remmelgas tegi ettepaneku kutsuda üles käsitöö huvilisi õpetajaid enneaegsetele beebidele tekke kuduma. Lastega võib kodutute loomade varjupaikadele alati koguda, neil olevat asju jooksvalt vaja.

1.detsembril tähistame puuetega inimeste päeva, kus Lääne- Virumaa Puuetega Inimeste Kojast tuleb meeskond vanematele rühmadele külla.

Riina Remmelgas tegi ettepaneku järgmisel õppeaastal külastada lastega Mõdrikus asuvat tehnoloogiatuba erivajadustega lastele. Samuti teatas ta, et koridoris on olemas nüüdsest ka nutikast nutiprahi kogumiseks.

**Otsustati:**

* 1. Terje Makarova paneb Eliisi üleskutse saata Sipsiku rühma meilile RK teemade kohta pilte.
	2. Haldjavärav tehakse kevadel.
	3. Terje Makarova otsib pildi teavitusplakati välja panemiseks.
	4. Terje Makarova teeb Drive registreerimislehe, kes on huvitatud osa võtma.
	5. Liidia Bobkova võtab ühendust Lääne – Virumaa Puuetega Inimeste Kojaga ja lepib kokku kohtumise.

Vastavalt päevakorrapunkti numbrile:

2. Vabatahtliku töö võimalus ja koostöö Sõbralt Sõbrale poega

Marika Kundla teatas vabatahtliku töö võimalusest Sõbralt Sõbrale poes, et seal kujundada ümber lasteala, läbi viia töötubasid, meisterdada, erinevate materjalide saamiseks millegi tegemiseks. Seal saab töötada vastavalt võimalusele, ka siis kui pood on kinni.

**Otsustati:**

2.1 Marika Kundla ja Riina Remmelgas lähevad novembris poodi vabatahtlikuks, seejärel jagavad kogemusi teistele.

**Otsustati:**

3.1 Järgmine TERK koosolek toimub 15. jaan. 2024 kell 13.30 puhketoas.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

allkiri allkiri

 Marika Kundla Maili Metsalu

Juhataja Protokollija